**Inglise keel III klass**

**Õpitulemused III klassi lõpuks**

õpilane

* oskab tervitada ja ennast tutvustada;
* oskab nimetada arvsõnu 1-12;
* nimetab vähemalt 8 toitu ja jooki;
* nimetab vähemalt 6 värvi;
* oskab öelda, mis toidud ja värvid talle meeldivad ja mis mitte;
* oskab küsida toitude ja värvide kohta (Do you like…?);
* oskab öelda, kust ta pärit on;
* nimetab vähemalt 6 lemmiklooma;
* oskab öelda, mis lemmikloomad tal on või milliseid ta tahaks;
* nimetab arvsõnu 1-22;
* nimetab vähemalt 6 spordiala;
* oskab öelda, mis spordialad talle meeldivad ja mis mitte;
* oskab öelda, mida ta oskab ja mida ta ei oska teha;
* nimetab vähemalt 5 riigi nime;
* nimetab sügis- ja talvekuud.
* oskab rääkida oma perest;
* nimetab omadussõnu (young, old…);
* nimetab vähemalt 8 kehaosa;
* kirjeldab enda või kellegi teise välimust;
* nimetab vähemalt 6 kooliga seotud sõna;
* nimetab vähemalt 6 tuba, mööblieset või kodus leiduvat asja;
* oskab öelda, kus miski asub (in, on, under, behind);
* oskab küsida aadressi ja öelda enda oma;
* nimetab nädalapäevi;
* küsib kellaaega;
* nimetab vähemalt 5 sõidukit;
* nimetab vähemalt 6 riideeset;
* oskab rääkida oma sõbrast (He/She has got…);
* nimetab vähemalt 6 metslooma;
* oskab tellida ja pakkuda toite või jooke;
* oskab küsida kaupade hindu;
* oskab küsida telefoninumbrit ja öelda enda oma;
* oskab küsida ja juhatada teed;
* oskab rääkida ilmast;
* nimetab vähemalt 5 haigust;
* oskab küsimusi moodustada ja neile vastata;
* oskab nimetada vähemalt 6 kodulooma;
* oskab nimetada kuude ja aastaaegade nimetusi;
* oskab öelda, millal on tema sünnipäev.

**Hindamine**

III klassis hinnatakse põhiliselt õpilase kuulatud tekstist arusaamist ja suulist väljendusoskust. Hinnates kasutatakse sõnalisi hinnangud, mis toovad esile õpilase tugevused ja edusammud. Puudustele juhib õpetaja tähelepanu taktitundeliselt. Õppetüki uued sõnad on eraldi harjutusena töövihikus.

Esimese testi teeme peale esimese nelja õppetüki läbimist. Test annab õpilasele võimaluse näidata oma oskusi, innustab ja on tasuks tehtud töö eest, mitte tõestus sellest, kui vähe lapsed alles teavad. Teise testi sooritame peale kaheksanda õppetüki läbimist. Täpse kuupäeva annab õpetaja aegsasti teada.

Teisel poolaastal on kolm testi (pärast õppetükkide 9-13, õppetükkide 14-18 ja õppetükkide 19-20 läbimist). Täpsed kuupäevad annab õpetaja jällegi aegsasti teada. Viimane test on ühtlasi kevadine tasemetöö.

Kokkuvõtvad hinnangud antakse õpilasele kaks korda aastas I ja II poolaasta lõpus.